Knowsley (borough)
<s>Knowsley je metropolitanski borough od 147,231 stanovnika na sjeverozapadu Engleske u Grofoviji Merseyside.</s>

<s>Geografske karakteristike</s>

<s>Knowsley leži istočno od Liverpoola, po teritoriju koji je nekad pripadao Grofoviji Lancashire, a administrativni centar mu je Huyton.</s>

<s>Ime je dobio po parohiji Knowsley tradicionalnom sjedištu porodice Stanley, Earlova od Derbya od 14. vijeka.</s>

<s>Osim Prescot, koji je bio važan centar za proizvodnju satova još od 18. vijeka, ostatak Knowsleya doživio je industrijski razvoj tokom 20. vijeka.</s>

<s>Huyton se razvio između 1930. - 1950. kao industrijsko predgrađe Liverpoola.</s><s>Kirkby se razvio nakon 1952., kad je Liverpool počeo graditi novu industrijsku zonu.</s><s>Ostala naselja borougha razvila su se kao stambena predgrađa Liverpoola.</s>

<s>U Halewoodu je 1960. podignuta nova tvornica automobila, u to vrijeme jedan od najvećih industrijskih kompleksa na svijetu.</s><s>Pored automobila u boroughu se danas proizvode električni kablovi u Prescotu, uz to ima dosta pogona mašinske, prehrambene i lake industrije.</s>

<s>Pored industrije Knowsley je danas poznat i po Safari parku sa divljim životinjama.</s>

<s>Historija</s>

<s>Metropolitanski borough Knowsley formiran je nakon administrativne reforme zemlje 1. aprila 1974.</s>

<s>Tad su se ujedinili dotadašni urbani distrikti Huyton-with-Roby, Kirkby i Prescot sa većim dijelom ruralnog distrikta Whiston, i manjim dijelom ruralnog distrikta West Lancashire, koji su svi do tada administrativno pripadali Grofoviji Lancashire.</s>

<s>Pobratimski gradovi</s>

<s>Moers, Njemačka</s>

<s>Izvori</s>

<s>Vanjske veze</s>

<s>Knowsley Metropolitan Borough Council</s>

<s>Administrativna podjela Engleske
Merseyside</s>

